[pic] | EUROOPAN KOMISSIO |

Bryssel 12.1.2010

KOM(2009)713 lopullinen

KOMISSION KERTOMUS EUROOPAN PARLAMENTILLE JA NEUVOSTOLLE

Uusien henkilöautojen hiilidioksidipäästöjen seuranta EU:ssa: tiedot vuodelta 2008

KOMISSION KERTOMUSEUROOPAN PARLAMENTILLE JA NEUVOSTOLLE

Uusien henkilöautojen hiilidioksidipäästöjen seuranta EU:ssa:tiedot vuodelta 2008

1. JOHDANTO

Päätöksen N:o 1753/2000/EY[1] 9 artiklan mukaan komission on annettava Euroopan parlamentille ja neuvostolle vuosittain kertomus, joka perustuu jäsenvaltioilta saatuihin päästöjen seurantaa koskeviin tietoihin. Käsillä olevassa kertomuksessa tarkastellaan vuoden 2008 tietoja.

Asetuksessa (EY) N:o 443/2009[2] säädetty seuranta- ja raportointimenettely tulee korvaamaan päätökseen N:o 1753/2000/EY perustuvan menettelyn. Asetuksen (EY) N:o 443/2009 15 artiklalla kumotaan päätös N:o 1753/2000/EY 1. tammikuuta 2010 alkaen, lukuun ottamatta 4, 9 ja 10 artiklaa, joita sovelletaan, kunnes komissio on toimittanut Euroopan parlamentille kertomuksen vuoden 2009 seurantatiedoista.

2. UUSIEN HENKILÖAUTOJEN KEHITYSSUUNTIA

2.1. Tietojen laatu ja käsittely

Vuonna 2008 tietoja toimitti päätöksen N:o 1753/2000/EY mukaisesti 26 jäsenvaltiota. Vain Bulgaria ei toimittanut lainkaan tietoja. Tämä ei aiheuttane suurta vääristymää keskimääräisiä päästöjä koskevissa lukemissa johtuen rekisteröintien suhteellisen vähäisestä määrästä. Joidenkin jäsenvaltioiden toimittamia tietoja jouduttiin käsittelemään manuaalisesti uudelleen, koska niissä oli käytetty muita kuin sovittuja polttoainetyyppejä, tuntemattomia ajoneuvotyyppejä ja sovellettu korjauskerrointa, minkä lisäksi niissä esiintyi muita epäjohdonmukaisuuksia. Näitä ongelmia analysoitiin tietojen arviointimenettelyn kuluessa ja ne onnistuttiin ratkaisemaan ilman merkittävää tietojen menetystä. Aikasarjaan on suhtauduttava tietyin varauksin, sillä EU-jäsenvaltioiden kaikki tiedot eivät sisälly kaikkiin vuosiin. Vaikka aikasarjat on pyritty esittämään mahdollisimman eheinä, kehityssuunnissa voi esiintyä joitakin katkoksia, koska menetelmiä ja seurantaa on tehostettu.

Aikaisempia vuosia koskeviin kertomuksiin verrattuna tässä kertomuksessa esitetyt kokonaistiedot koskevat kaikkia polttoaineita (aiemmin ilmoitettiin vain bensiiniä ja dieseliä koskevat lukemat). Toinen ero on, että hiilidioksidipäästöjä koskeviin lukemiin ei sovelleta 0,7 prosentin korjauskerrointa. Tätä kerrointa sovellettiin valmistajajärjestöjen ACEA, JAMA ja KAMA saavuttaman edistyksen arvioinnissa sen kompensoimiseksi, että testausmenettelyä muutettiin sen jälkeen kun ne olivat vahvistaneet vapaaehtoiset sitoumuksensa[3]. Nämä sitoumukset on korvattu asetuksella (EY) N:o 443/2009 eikä järjestöjen edistymistä sitoumustensa täyttämisessä enää tarvitse seurata. Valmistajajärjestökohtaiset tiedot on esitetty kohdassa 2.4, jotta tietoja voidaan vertailla edellisten kertomusten kanssa.

Kertomuksessa esitetään ensimmäistä kertaa tiedot vaihtoehtoisia polttoaineita käyttävistä ajoneuvoista, sillä niiden markkinaosuus on kasvussa ja niitä koskevien tietojen laatu on parantunut. Kyseessä ovat seuraavat polttoainetyypit: nestekaasu (LPG), maakaasu (NG), sähkö, vety, monipolttoaine, bensiini-bioetanoli, bensiini-nestekaasu, bensiini-maakaasu sekä luokkaan "muut" sijoitetut ajoneuvot.

2.2. Uusien henkilöautojen keskimääräiset hiilidioksidipäästöt

Keskimääräiset hiilidioksidipäästöt vuonna 2008 olivat 153,5 gCO2/km. Tämä on 3,3 % eli 5,2 g/km vähemmän kuin edellisenä vuonna (158,7 gCO2/km vuonna 2007), mikä on suurin suhteellinen pudotus päästöissä sitten seurantajärjestelmän perustamisen. Vaikka väheneminen saattaa osittain selittyä talouskriisin puhkeamisella, autokannan koko ei ole tietojen perusteella merkittävästi pienentynyt, sillä vuoden 2006 tasoon verrattuna keskimääräinen teho pysyi samana ja massa pieneni vain hiukan. Sekä bensiini- että dieselajoneuvojen osalta lukemat paranivat yli 5 g/km verrattuna vuoteen 2007. Vuodesta 2000 bensiiniajoneuvojen osalta parannusta on ollut 11 %, kun taas dieselajoneuvojen osalta vain 6 %. Toisaalta vaihtoehtoisia polttoaineita käyttävät ajoneuvot ovat parantaneet suoritustaan 34 % vuodesta 2000. Vuonna 2008 vaihtoehtoisia polttoaineita käyttävien ajoneuvojen osuus lähes kaksinkertaistui edellisestä vuodesta ja on nyt 1,3 % uusien henkilöautojen rekisteröinneistä.

Taulukko 1: Uusien henkilöautojen keskimääräiset hiilidioksidipäästöt polttoainetyypeittäin

Kaikki polttoaineet | 1347 | 1356 | 1372 | 1379 | 1373 |

Bensiini | 1237 | 1235 | 1238 | 1235 | 1228 |

Diesel | 1463 | 1479 | 1501 | 1510 | 1508 |

Vaihtoeht. polttoaineet | 1415 | 1404 | 1392 | 1271 | 1237 |

Taulukko 8: Uusien henkilöautojen keskimääräinen massa jäsenvaltioittain

kg | 2000 |2001 |2002 |2003 |2004 |2005 |2006 |2007 |2008 | |Alankomaat |1221 |1260 |1264 |1301 |1314 |1337 |1332 |1350 |1323 | |Belgia |1250 |1288 |1319 |1361 |1375 |1396 |1407 |1423 |1425 | |Espanja |1137 |1266 |1725 |1317 |1335 |1374 |1395 |1416 |1400 | |Irlanti |1133 |1248 |1276 |1265 |1314 |1341 |1372 |1441 |1440 | |Italia |1586 |1604 |1632 |1649 |1259 |1277 |1294 |1287 |1285 | |Itävalta |1290 |1314 |1335 |1426 |1432 |1435 |1449 |1445 |1431 | |Kreikka |1186 |1172 |1223 |1262 |1277 |1287 |1304 |1314 |1311 | |Kypros | | | | |1205 |1277 |1316 |1354 |1372 | |Latvia | | | | |1452 |1445 |1468 |1502 |1498 | |Liettua | | | | |1433 |1448 |1483 |1481 |1467 | |Luxemburg |1826 |1834 |1851 |1442 |1471 |1487 |1504 |1498 |1490 | |Malta | | | | | | | | |1317 | |Portugali | | |1229 |1254 |1295 |1329 |1352 |1365 |1352 | |Puola | | | | |1181 |1242 |1271 |1304 |1260 | |Ranska |1221 |1254 |1280 |1305 |1327 |1341 |1349 |1375 |1387 | |Romania | | | | | | | |1268 |1286 | |Ruotsi |1423 |1448 |1454 |1472 |1467 |1470 |1488 |1503 |1488 | |Saksa |1310 |1332 |1352 |1381 |1408 |1412 |1424 |1433 |1425 | |Slovakia | | | | | |1174 | | | | |Slovenia | | | | |1246 |1305 |1316 |1340 |1350 | |Suomi |1753 |1752 |1759 |1336 |1355 |1381 |1401 |1437 |1442 | |Tanska |1253 | |1306 |1325 |1327 |1324 |1328 |1370 |1320 | |Tšekki | | | | |1704 |1242 |1247 |1261 |1275 | |Unkari | | | | |1182 |1203 |1237 |1264 |1288 | |Viro | | | | |1349 |1408 |1433 |1465 |1456 | |Yhdistynyt k. | |1347 |1356 |1392 |1387 |1374 |1390 |1394 |1380 | |

2.4. Järjestökohtaiset seurantatiedot

Tässä kohdassa esitetään valmistajajärjestökohtaiset tiedot, jotta tietoja voidaan vertailla edellisten kertomusten kanssa. Vuonna 2008 hiilidioksidipäästöt alenivat kaikkien valmistajajärjestöjen osalta. Vuoteen 2007 verrattuna ACEA alensi keskimääräisiä päästöjään 4,7 grammaa, JAMA 5,8 grammaa ja KAMA 10,5 grammaa.

Taulukko 9: Uusien henkilöautojen keskimääräiset hiilidioksidipäästöt järjestöittäin

gCO 2 /km | 2000 |2001 |2002 |2003 |2004 |2005 |2006 |2007 |2008 | |ACEA |170,4 |168,2 |165,6 |163,7 |161,8 |161,1 |160,8 |158,1 |153,3 | |JAMA |180,9 |177,9 |174,9 |173,3 |170,9 |167,4 |162,5 |160,5 |154,8 | |KAMA |185,5 |186,8 |184,7 |180,0 |168,7 |167,8 |165,4 |161,3 |150,8 | |ACEA:n tuottamien uusien henkilöautojen keskimääräinen massa pysyi vuonna 2008 samalla tasolla kuin vuonna 2007, mutta JAMA:n tuottamien autojen keskimääräinen massa aleni 20 kg ja and KAMA:n 52 kg.

Taulukko 10: Uusien henkilöautojen keskimääräinen massa järjestöittäin

kg | 2000 |2001 |2002 |2003 |2004 |2005 |2006 |2007 |2008 | |ACEA |1351 |1369 |1418 |1406 |1355 |1365 |1379 |1386 |1385 | |JAMA |1308 |1379 |1375 |1380 |1310 |1309 |1322 |1335 |1315 | |KAMA |1295 |1366 |1447 |1454 |1298 |1340 |1381 |1371 |1319 | |

Nykyisen rahoituskriisin ja talouden laskusuhdanteen vaikutus näkyy uusien henkilöautojen rekisteröintien määrän vähenemisenä vuonna 2008 kunkin järjestön osalta. Vuoteen 2007 verrattuna vähennys on 8 %. Uusien henkilöautojen rekisteröintien määrä vastaa suurin piirtein 4–5 vuoden takaista rekisteröintimäärää.

Taulukko 11: Uusien henkilöautojen rekisteröinnit järjestöittäin (tuhansina)

'000 | 2000 |2001 |2002 |2003 |2004 |2005 |2006 |2007 |2008 | |ACEA |10 864 |11 088 |11 602 |11 481 |12 163 |12 024 |12 114 |12 401 |11 509 | |JAMA |1 542 |1 301 |1 502 |1 704 |2 002 |2 058 |2 156 |2 234 |2 001 | |KAMA |415 |322 |325 |427 |630 |737 |714 |757 |665 | |Muut[6] |17 |50 |71 |70 |58 |39 |26 |27 |24 | |Yhteensä[7] |12 838 |12 761 |13 500 |13 682 |14 853 |14 858 |15 010 |15 419 |14 199 | |

[1] Euroopan parlamentin ja neuvoston päätös N:o 1753/2000/EY uusien henkilöautojen keskimääräisten hiilidioksidipäästöjen seurantajärjestelmästä (EYVL L 202, 10.8.2000).

[2] Euroopan parlamentin ja neuvoston asetus (EY) N:o 443/2009, annettu 23 päivänä huhtikuuta 2009, päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi (EUVL L 140, 5.6.2009).

[3] Lisätietoja 0,7 % korjauskertoimesta on asiakirjoissa KOM(2002) 693 lopullinen ja KOM(2004) 78 lopullinen.

[4] EU15-maita ovat Alankomaat, Belgia, Espanja, Irlanti, Italia, Itävalta, Kreikka, Luxemburg, Portugali, Ranska, Ruotsi, Saksa, Suomi, Tanska ja Yhdistynyt kuningaskunta. EU10-maita ovat Kypros, Latvia, Liettua, Malta, Puola, Slovakia, Slovenia, Tšekki, Unkari ja Viro. EU25-maat koostuvat EU15- ja EU10-maista. EU27-maihin sisältyvät EU25-maat, Romania ja Bulgaria. Puuttuvien tietojen takia Bulgaria ei kuitenkaan tällä hetkellä sisälly EU27-maihin kaikkien vuosien osalta eikä Romania vuosien 2005 ja 2006 osalta.

[5] Jätetty pois jäsenvaltioiden ilmoittamien epätodennäköisten lukemien takia.

[6] Sisältää tunnistamattomat uudet henkilöautot (ajoneuvot, joista jäsenvaltiot eivät raportoineet vaadittuja tietoja oikein.)

[7] Uusien henkilöautojen rekisteröintien kokonaismäärä EU:n jäsenvaltioiden ilmoittamana.